CELEX: 62011TN0645
Language: mt
Date: 2011-12-09 00:00:00
Title: Kawża T-645/11: Appell ippreżentat fid- 9 ta’ Diċembru 2011 minn Michael Heath mis-sentenza mogħtija fid- 29 ta’ Settembru 2011 mit-Tribunal għas-Servizz Pubbliku fil-Kawża F-121/10, Heath vs BĊE

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/14
            
         Appell ippreżentat fid-9 ta’ Diċembru 2011 minn Michael Heath mis-sentenza mogħtija fid-29 ta’ Settembru 2011 mit-Tribunal għas-Servizz Pubbliku fil-Kawża F-121/10, Heath vs BĊE
   (Kawża T-645/11)
   2012/C 65/28
   Lingwa tal-kawża: il-Franċiż
   
      Partijiet
   
   
      Appellant: Michael Heath (Southampton, ir-Renju Unit) (rappreżentanti: L. Levi u M. Vandenbussche, avukati)
   
      Appellata: Bank Ċentrali Ewropew (BĊE)
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tannulla s-sentenza tal-Tribunal għas-Servizz Pubbliku tal-Unjoni Ewropea tad-29 ta’ Settembru 2011 fil-kawża F-121/10;
            
         
               —
            
            
               konsegwentement, tagħti lill-appellant il-benefiċċju tat-talbiet tiegħu fl-ewwel istanza u, għalhekk,
               
                           —
                        
                        
                           tannulla d-dikjarazzjoni tas-salarju ta’ Jannar 2010 u tax-xhur segwenti sa fejn dawn japplikaw żieda fil-pensjoni ta’ 0.6 %, sabiex tiġi applikata żieda ta’ 2,1 % ikkalkolata skont GSA regolari;
                        
                     
                           —
                        
                        
                           sa fejn ikun meħtieġ, tannulla d-deċiżjonijiet ta’ ċaħda tat-talbiet għal eżami mill-ġdid u tal-ilmenti mressqa mir-rikorrent, deċiżjonijiet bid-dati rispettivament tal-11 ta’ Mejju 2010 u tad-9 ta’ Settembru 2010;
                        
                     
                           —
                        
                        
                           tikkundanna lill-konvenut għall-ħlas tad-differenza bejn iż-żieda fil-pensjoni ta’ 0,6 % mogħtija illegalment lir-rikorrent sa minn Jannar 2010 u dik ta’ 2,1 % li kellu jkollu dritt għaliha, jiġifieri żieda fis-salarju ta’ 1,5 % fix-xahar sa minn Jannar 2010. Dawn l-ammonti għandhom jitħallsu bl-interessi mill-iskadenza rispettiva sal-ġurnata tal-ħlas effettiv, ikkalkolati abbażi ta’ rata stabbilita mill-Bank Ċentrali Ewropew għall-operazzjonijiet prinċipali ta’ finanzjament mill-ġdid, applikabbli matul il-perijodu kkonċernat, miżjuda b’żewġ punti;
                        
                     
         
               —
            
            
               tikkundanna lill-konvenut għall-ħlas ta’ EUR 5 000, għall-ħlas ta’ dannu materjali tar-rikorrent li jirriżulta mit-telf tal-kapaċità ta’ xiri tiegħu;
            
         
               —
            
            
               tikkundanna lill-konvenut għall-ħlas ta’ EUR 5 000, ikkalkolati ex aequo et bono bħala kumpens għad-danni morali;
            
         
               —
            
            
               tikkundanna lill-konvenut għall-ispejjeż kollha;
            
         
               —
            
            
               tikkundanna lill-konvenut għall-ispejjeż kollha taż-żewġ istanzi.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka ħames aggravji.
   
               (1)
            
            
               L-ewwel aggravju huwa bbażat fuq żball ta’ liġi, ksur tal-kunċett ta’ att li jikkawża preġudizzju u ksur tal-prinċipju ta’ ċertezza legali.
            
         
               (2)
            
            
               It-tieni u t-tielet aggravji huma bbażati fuq ksur tal-istħarriġ tal-iżball manifest ta’ evalwazzjoni, żnaturament tal-proċess u ksur tad-dmir ta’ motivazzjoni, tal-Artikolu 17(7) tal-Anness III tal-kundizzjonijiet tax-xogħol u r-regoli dwar l-oneru tal-prova matul l-istħarriġ magħmul mit-Tribunal għas-Servizz Pubbliku tal-legalità tad-dikjarazzjoni tal-attwarju u tal-legalità tal-kontenut tagħha.
            
         
               (3)
            
            
               Ir-raba’ aggravju huwa bbażat fuq żnaturament tal-proċess u ksur tal-obbligu ta’ motivazzjoni u tad-drittijiet tad-difiża, sa fejn it-Tribunal għas-Servizz Pubbliku fl-ebda mument ma eżamina l-legalità tal-intervent lil hinn mill-1 ta’ Novembru 2009 tal-attwarju tal-BĊE fis-seħħ sal-31 ta’ Ottubru 2009.
            
         
               (4)
            
            
               Il-ħames aggravju hwa bbażat fuq ksur tal-Artikolu 48 tal-kundizzjonijiet tax-xogħol, kif ukoll ksur tal-libertà ta’ assoċjazzjoni u tad-dritt fundamentali ta’ nnegozjar kollettiv kif stabbilit b’mod partikolari fl-Artikolu 11 tal- Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (ECHR) u l-Artikolu 28 tal-Karta tad-Drittijiet Fundamentali tal-Unjoni Ewropea, peress li t-Tribunal għas-Servizz Pubbliku ddeċieda li “ir-rikorrent ma setax jikkawża preġudizzju lill-BĊE billi ma ikkonsultax lill-Kumitat tal-Persunal qabel l-iffissar tal-aġġustament tal-pensjoni għall-2010”